Αθήνα: 11.10.2016

Αρ. Πρωτ.: 1484

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Επίσκεψη ΕΟΚΕ, Ι. Βαρδακαστάνη στη Λέσβο για τους πρόσφυγες με αναπηρία**

**12/10, 11π.μ. συνέντευξη Τύπου στη Μυτιλήνη στην Περιφέρεια**

**13 &14/10 σε Ελαιώνα και Σχιστό**

Αντιπροσωπεία της Ευρωπαϊκής Οικονομικής και Κοινωνικής Επιτροπής (ΕΟΚΕ), μαζί με τον πρόεδρο της Ε.Σ.Α.με.Α. Ιωάννη Βαρδακαστάνη, εκπρόσωπο της Ελλάδας, μέλος του προεδρείου της ομάδας ΙΙΙ και μόνιμο μέλος της ομάδας για τα δικαιώματα των ατόμων με αναπηρία στην ΕΟΚΕ, θα πραγματοποιήσουν επισκέψεις σε Κέντρα Φιλοξενίας Προσφύγων σε Λέσβο και Αθήνα και θα έχουν συναντήσεις με αρμόδιους φορείς στις 12,13 και 14 Οκτωβρίου. Την Τετάρτη 12 Οκτωβρίου η αντιπροσωπεία θα επισκεφθεί την Λέσβο όπου στις 11 το πρωί θα δοθεί Συνέντευξη Τύπου στην αίθουσα του Περιφερειακού Συμβουλίου και στις 13 και 14 Οκτωβρίου θα βρίσκονται στην Αθήνα.

Η Ευρωπαϊκή Οικονομική και Κοινωνική Επιτροπή είναι συμβουλευτικό όργανο της Ευρωπαϊκής Ένωσης, η οποία παρέχει εμπειρογνωμοσύνη στα μεγάλα θεσμικά όργανα της Ε.Ε. (Ευρωπαϊκή Επιτροπή, Ευρωπαϊκό Συμβούλιο, Ευρωπαϊκό Κοινοβούλιο), εκδίδοντας γνωμοδοτήσεις σχετικά με την προτεινόμενη κοινοτική νομοθεσία και για ειδικότερα θέματα που θεωρεί ότι πρέπει να μελετηθούν.

Η επίσκεψη στην Ελλάδα, πύλη εισόδου προσφύγων, πραγματοποιείται προκειμένου η ΕΟΚΕ να ενημερωθεί για την κατάσταση που βιώνουν οι πρόσφυγες και ειδικότερα οι πρόσφυγες με αναπηρία.

**Αναλυτικό πρόγραμμα**

|  |
| --- |
| **Τετάρτη 12 Οκτωβρίου 2016 - Μυτιλήνη / Λέσβος** |

|  |  |
| --- | --- |
| 9:00 | Ενημερωτική συνάντηση με εκπροσώπους του Δήμου Λέσβου |
| 10:00 | Ενημερωτική συνάντηση με εκπροσώπους της Περιφέρειας Βορείου Αιγαίου και του Συντονιστικού οργάνου για το προσφυγικό |
| 11:00 | Συνέντευξη τύπου - Αίθουσα του Περιφερειακού Συμβουλίου |
| 12:30 | Επίσκεψη στο Κέντρο Φιλοξενίας Προσφύγων «Καρά Τεπέ» |
| 16:30 | Επίσκεψη στο Κέντρο Φιλοξενίας Προσφύγων «ΠΙΚΠΑ» |
| 18:00 | Επίσκεψη σε ξενώνα της ΜΚΟ «PRAXIS» φιλοξενίας ασυνόδευτων ανηλίκων προσφύγων |

|  |
| --- |
| **Πέμπτη 13 Οκτωβρίου 2016 - Αθήνα** |

|  |  |
| --- | --- |
| 9:30 | Επίσκεψη σε Κέντρο Φιλοξενίας Προσφύγων στον Ελαιώνα |
| 12:00 | Επίσκεψη σε Κέντρο Φιλοξενίας Προσφύγων στο Σχιστό |
| 16:30 | Ενημερωτική συνάντηση με εκπροσώπους του Γραφείου Αναπληρωτή Υπουργό Μεταναστευτικής Πολιτικής |

|  |
| --- |
| **Παρασκευή 14 Οκτωβρίου 2016 - Αθήνα** |

|  |  |  |
| --- | --- | --- |
| 9:30 | Ενημερωτική συνάντηση με εκπροσώπους Δήμου Αθηναίων, της Ύπατης Αρμοστείας του Ο.Η.Ε. Ελλάδας, του Διεθνή Οργανισμού Μετανάστευσης, του Ελληνικού Φόρουμ Μεταναστών και του Ελληνικού Συμβουλίου για τους πρόσφυγες. |  |
| 12:30 | Επίσκεψη σε διαμέρισμα φιλοξενίας προσφύγων του Δήμου Αθηναίων |  |

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**